**Xie Jun** (født 1970) er en kinesisk stormester i sjakk og er den første asiatiske kvinnen som ble stormester i sjakk. Hun har vært verdensmester i sjakk for kvinner to ganger, en gang fra 1991 til 1996 og igjen fra 1999 til 2001. Xie er den nåværende presidenten for den kinesiske sjakkforeningen. I 2019 ble hun hedret i World Chess Hall of Fame.

Tidlig liv og karriere
----------------------

Xie Jun ble født i Baoding i Hebei i 1970 og vokste opp i Beijing. Hennes hjemstavn er Liaoyuan i Jilin. I en alder av seks begynte Xie å spille Xiangqi, og i en alder av 10 hadde hun blitt jentenes Xiangqi-mester i Beijing. Etter oppfordring fra myndighetene begynte hun snart å spille internasjonal sjakk. Til tross for likegyldige treningsmuligheter, ble Xie den kinesiske jentesjakkmesteren i 1984. I 1988 delte hun på andre til fjerdeplasser ved verdensmesterskapet for junior jenter i Adelaide. Hun var den høyest plasserte asiatiske spilleren i turneringen og fikk tittelen «Asian Junior Girls' Champion».

I en alder av 20 kvalifiserte Xie seg til å utfordre verdenstittelen for kvinner og i 1991 beseiret hun Maia Chiburdanidze, som hadde hatt tittelen siden 1978, med en poengsum på 8½–6½. Akkurat som Bobby Fischer avsluttet den sovjetiske dominansen i den åpne delen i 1972 etter 24 år, avsluttet Xie den sovjetiske dominansen i kvinnedelen etter 41 år.

I 1993 forsvarte Xie tittelen sin mot Nana Ioseliani (hun vant 8½–2½). Sommeren 1994 ble hun tildelt stormestertittelen, og var den sjette kvinnen noensinne som ble tildelt den tittelen. Hun tapte verdensmesterskapet i sjakk for kvinner i 1996 mot Susan Polgar (8½–4½), men tok tilbake tittelen i 1999 ved å beseire Alisa Galliamova (8½–6½), etter at Polgar nektet å godta kampbetingelser og mistet tittelen. I 2000 endret FIDE formatet på verdensmesterskapet til et knock-out-system og Xie vant tittelen igjen. Hun slo den kinesiske medspilleren Qin Kanying 2½–1½ i finalen.

I Guangzhou i april i 2000 spilte Xie en kamp med tidligere verdensmester Anatoly Karpov. Kampen ble regnet som en «kvinnelig mot mannlig sjakkkonkurranse», og besto av fire partier med langsjakk og to partier med hurtigsjakk. Langsjakk-delen ble vunnet av Karpov 2½–1½ (1 seier, 3 remis), og hurtigsjakk-delen gikk også til Karpov, 1½–½ (1 seier, 1 remis).

Xie fremstår som en helt i Kina, og er innen sjakken kjent for sin optimisme og livlige angrepsstil. Suksessen hennes har gjort mye for å popularisere internasjonal sjakk i landet hennes og resten av Asia. Xie Jun viste seg å være den første av en rekke sterke kinesiske kvinnelige spillere, de andre innebærer blant annet Zhu Chen, Xu Yuhua og Wang Lei. Hun var også en viktig faktor for at det kinesiske kvinnelaget vant gullmedaljen under sjakk-OL 1998 i Elista i Kalmykia i Russland.

I juli 2004 ble hun tildelt titlene «internasjonal dommer» og «FIDE Senior Trainer». I april 2019 ble Xie Jun utnevnt til ny president for den kinesiske sjakkforeningen.

Privatliv
---------

Rundt slutten av 1990-tallet tok Xie en doktorgrad i psykologi ved Beijings pedagogiske universitet. I 2008 ledet Xie et byrå i Beijing-regionen som tok seg av sjakk- og Go-talenter. Hun er gift med sin tidligere trener Wu Shaobin.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Xie-Jun, besøkt 9. oktober 2017[Hentet fra Wikidata]
2. ↑   Brockhaus Enzyklopädie, Brockhaus Online-Enzyklopädie-id xie-jun[Hentet fra Wikidata]
3. ↑  «中国国际象棋运动员等级分数据库». Chessinchina.net. Arkivert fra originalen 12. november 2013. Besøkt 21. desember 2011.
4. ↑  «Xie Jun». *World Chess Hall of Fame* **(engelsk)**. 15. mars 2019. Besøkt 26. mars 2024.
5. ↑  «谢军--我是吉林的女儿». Arkivert fra originalen 4. mars 2016. Besøkt 9. august 2018.
6. ↑  Xie Jun. *Chess Champion from China: The Life and Games of Xie Jun*. London: Gambit Publications. s. 25. ISBN 1-901983-06-4.
7. ↑  «Adelaide 1988 - 5° Campeonato Mundial Juvenil Feminino». *brasilbase.pro.br*. Besøkt 26. mars 2024.
8. ↑  Xie Jun. *Chess Champion from China: The Life and Games of Xie Jun*. London: Gambit Publications. s. 133. ISBN 1-901983-06-4.
9. ↑  «The Week in Chess 242». Chesscenter.com. Besøkt 21. desember 2011.
10. ↑  «The Week in Chess 284». London Chess Center.
11. ↑  «Xie Jun is the new President of the Chinese Chess Association». Arkivert fra originalen 2. mai 2019. Besøkt 2. mai 2019.
12. ↑  «Nanjing: Bu draws first blood in Super-GM». Chessbase.com. Besøkt 21. desember 2011.
13. ↑  «Intchess Asia Pte Ltd». Intchessasia.com. Besøkt 21. desember 2011.
14. ↑  «Relatives of Chessplayers». *web.archive.org*. 7. februar 2009. Archived from the original on 7. februar 2009. Besøkt 26. mars 2024. CS1-vedlikehold: Uheldig URL (link)

Eksterne lenker
---------------

* (en) Xie Jun – kategori av bilder, video eller lyd på Commons Rediger på Wikidata
* (cn) Xie Jun – Kinas olympiske komité Rediger på Wikidata

* (en) Xie Jun – FIDE Rediger på Wikidata

* (en) Xie Jun – chessgames.com Rediger på Wikidata

* (en) Xie Jun – 365Chess.com Rediger på Wikidata